Rozdiely medzi mužmi a ženami v ochote zobrať si hypotéku sa zmenšujú, ale rozdiely v regiónoch stále zostávajú.
Podľa čerstvých údajov VÚB banky z februára 2015 vyplýva, že muži si berú zhruba o 3 500 eur vyššie hypotéky ako ženy, čo súvisí s ich vyššími príjmami.
Priemerná výška hypotéky za február 2015:
- Muži – 69 000 €
- Ženy – 65 500 €
Ak sa pozrieme na priemernú splatnosť hypotéky, ženy preferujú kratšiu splatnosť ako muži, rozdiel je takmer 4 roky:
- Muži – 25 rokov a 3 mesiace
- Ženy – 21 rokov a 4 mesiace
Na druhej strane rozdiely v regiónoch medzi odvahou žien zobrať si hypotéku stále pretrvávajú*. Zastúpenie žien medzi žiadateľmi o hypotéku stúpa najmä v Bratislave, kde takmer každú druhú hypotéku si berie žena. "Súvisí to, samozrejme, s tým, že ženy v Bratislave majú lepšie platenú prácu a vedia sa uplatniť aj na vedúcich pozíciách. V Trenčíne či Nitre je podiel žien na hypotékach iba štvrtinový, čo môže byť ovplyvnené nižšími priemernými platmi v týchto regiónoch", uviedla hypotekárna špecialistka VÚB Renáta Holecová.
Bratislavský región eviduje aj najvyšší záujem o hypotéky. Z hľadiska počtu poskytnutých úverov má tento región tretinový podiel a jeho podiel na celkovom objeme poskytnutých hypoték dosahuje až 47%.
Samozrejme, vzhľadom na ceny nehnuteľností v Bratislave, aj priemerná výška hypotéky je najvyššia v tomto regióne a vlani sa priblížila k hranici 80 000 eur. Na porovnanie v prešovskom regióne bola priemerná výška hypotéky iba polovičná v sume necelých 40 000.
Najvyšší medziročný rast ( od 9-10%) priemernej hypotéky zaznamenali regióny Banská Bystrica, Bratislava, Žilina a Trenčín.
Celkovo však počet úverov rastie, keďže ceny nehnuteľností sú relatívne nízke a banky ponúkajú výhodné úrokové sadzby na hypotékach. Ak požiadate o hypotéku napr. vo VÚB banke môžete ušetriť ďalšie peniaze za ohodnotenie nehnuteľnosti a poplatky na katastri.
Pre vybrané typy nehnuteľností (byty) banka akceptuje cenové mapy, t.j. klient nemusí predkladať znalecký posudok. V prípade potreby predloženia znaleckého posudku VÚB banka preplatí počas kampane náklady na znalecký posudok až do výšky 150 eur ako aj poplatky za kolky na katastri vo výške 66€. Ušetriť tak môžete až 216€.
Navyše ak záujemca o hypotéku predloží znalecký posudok v elektronickej podobe získa 100% zľavu z poplatku za poskytnutie úveru.
* Podiel žien medzi žiadateľmi o hypotéku:
|46%||Bratislava|
|39%||Banská Bystrica|
|38%||Trnava|
|37%||Žilina|
|36%||Košice|
|29%||Prešov|
|26%||Trenčín|
|25%||Nitra|